Barrio Chino (San José)

Barrio Chino er et kineserkvarter i Costa Ricas hovedstad San José. Den befinner seg i sentrum av byen, mellom Avenida 2 og 14, og Calle 7 og 11. Den strekker seg 550 meter fra nord til sør,«Municipalidad de San José inaugura el Barrio Chino» , CRhoy, 5, desember 2012. og har et samla areal på 8,2 km².«Costa Rica inaugura su Barrio Chino, el más joven del mundo» , La Información, 5. desember 2012.

I motsetning til mange kineserkvarterer andre steder i verden, ble Barrio Chino i San José planlagt og ombygd med dette formålet, som en del av et vennskapsprosjekt mellom Costa Rica og Kina. Bygningsarbeidet starta i februar 2012, og den renoverte bydelen ble offisielt åpna 5. desember 2012. Prosjektet hadde en prislapp på om lag to millioner USD, hvorav Kina finansierte den ene halvparten og Costa Rica den andre.«Costa Rica inauguró barrio chino financiado por Pekín», El Universal, 5. desember 2012. Hovedgata i bydelen, Calle 9, er kjent som Paseo de los Estudiantes, og ble i forbindelse med prosjektet gjort om til gågate.  I den nordlige enden av Paseo de los Estudiantes ble det satt opp en kinesisk portal som er 15 meter høy og 10 meter brei, og som kosta rundt 500 000 USD å konstruere.«Municipalidad recibió arco de barrio chino», La Nación, 4. oktober 2012.

Referanser

Kategori:San José
Kategori:Kineserkvarterer
Kategori:Etableringer i 2012